Woda
Woda, (tlynek dwuwodoru) - zwjůnzek chymičny uo wzoře H2O, wystympujůncy we warůnkach standardowych (pokojowych) w stańy ćekuym. W stańy gazowym woda uokreślo śe mjanym pary wodnyj, a w stouym stańy skupjyńo - lodym. Suowo woda kej nazwa zwjůnzku chymičnygo može śe uodnośić do koždygo stanu skupjyńo.
Woda je fest dobrym rozpuščalńikym do substancyji polarnych. Wjynkšość wystympujůncyj w přirodźe wody je "suůna" (ůngyfer 97,38%), tzn. zawjero mocka rozpuščůnych soli, guůwńy chlorku sodu. We naturalnyj wodźe rozpuščůne sům gazy atmosferyčne, s kerych w nojwjynkšym stynžyńu znojduje śe dwutlynek wůngla.
szl_Latn szl_Latn szl_Latn